title: Provedbena uredba Komisije (EU) br. 129/2013 od 14. veljače 2013. o izmjeni Uredbe (EZ) br. 1121/2009 u pogledu prijelazne nacionalne potpore koja se dodjeljuje poljoprivrednicima u 2013. i Uredbe (EZ) br. 1122/2009 u pogledu umanjenja koje se odnosi na dobrovoljnu prilagodbu izravnih plaćanja u 2013.

text:
               03/Sv. 067

               HR

               Službeni list Europske unije

               92

         32013R0129

               L 044/2

               SLUŽBENI LIST EUROPSKE UNIJE

               14.02.2013.

         PROVEDBENA UREDBA KOMISIJE (EU) br. 129/2013
   od 14. veljače 2013.
   o izmjeni Uredbe (EZ) br. 1121/2009 u pogledu prijelazne nacionalne potpore koja se dodjeljuje poljoprivrednicima u 2013. i Uredbe (EZ) br. 1122/2009 u pogledu umanjenja koje se odnosi na dobrovoljnu prilagodbu izravnih plaćanja u 2013.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru Zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (1), a posebno točke (c) i (e) njezinog članka 142.,
   budući da:

               (1)

               U skladu s člankom 133.a Uredbe (EZ) br. 73/2009, koji je umetnut Uredbom (EU) br. 671/2012 Europskog parlamenta i Vijeća (2), određene nove države članice mogu odobriti prijelaznu nacionalnu potporu u 2013. pod uvjetima koji važe za dopunska nacionalna izravna plaćanja. Iz tog razloga i kako bi se u obzir uzela ta prijelazna potpora, trebalo bi izmijeniti poglavlje 2. glave III. Uredbe Komisije (EZ) br. 1121/2009 od 29. listopada 2009. o utvrđivanju detaljnih pravila za primjenu Uredbe Vijeća (EZ) br. 73/2009 u pogledu programa potpore za poljoprivrednike predviđenih u glavama IV. i V. navedene Uredbe (3), koje sadrži provedbena pravila za dopunska nacionalna izravna plaćanja.

               (2)

               Člankom 10.b Uredbe (EZ) br. 73/2009, koji je umetnut Uredbom (EU) br. 671/2012, predviđa se mehanizam dobrovoljne prilagodbe izravnih plaćanja za 2013. Stoga je primjereno na odgovarajući način prilagoditi članak 79. stavak 1. Uredbe Komisije (EZ) br. 1122/2009 od 30. studenoga 2009. o utvrđivanju detaljnih pravila za provedbu Uredbe Vijeća (EZ) br. 73/2009 u pogledu višestruke sukladnosti, modulacije i integriranog administrativnog i kontrolnog sustava, u okviru programa izravne potpore za poljoprivrednike predviđenih u navedenoj Uredbi, kao i za provedbu Uredbe Vijeća (EZ) br. 1234/2007 u pogledu višestruke sukladnosti u okviru programa potpore predviđenog za sektor vina (4).

               (3)

               Stoga bi trebalo na odgovarajući način izmijeniti uredbe (EZ) br. 1121/2009 i (EZ) 1122/2009.

               (4)

               Mjere predviđene u ovoj Uredbi u skladu su s mišljenjem Upravljačkog odbora za izravna plaćanja,

         DONIJELA JE OVU UREDBU:
   Članak 1.
   Izmjena Uredbe (EZ) br. 1121/2009
   Uredba (EZ) br. 1121/2009 mijenja se kako slijedi:

               1.

               U glavi III., naslov poglavlja 2. zamjenjuje se sljedećim:
               „
                     Dopunska nacionalna izravna plaćanja i prijelazna nacionalna potpora
                  ”.

               2.

               Članak 91. zamjenjuje se sljedećim:
               „Članak 91.
               Koeficijent umanjenja
               Kada bi u određenom sektoru dopunska nacionalna izravna plaćanja ili prijelazna nacionalna potpora premašila najveću razinu koju je Komisija odobrila u skladu s člankom 132. stavkom 7. ili člankom 133.a stavkom 5. Uredbe (EZ) br. 73/2009, razina dopunskih nacionalnih izravnih plaćanja ili prijelazne nacionalne potpore u dotičnom sektoru razmjerno se smanjuje primjenom koeficijenta umanjenja.”

               3.

               Članci 93., 94. i 95. zamjenjuju se sljedećim:
               „Članak 93.
               Kontrole
               Nove države članice primjenjuju odgovarajuće mjere kontrole kako bi osigurale ispunjavanje uvjeta za dodjelu dopunskih nacionalnih izravnih plaćanja i prijelazne nacionalne potpore, kako je utvrđeno u odobrenju Komisije izdanom u skladu s člankom 132. stavkom 7. ili člankom 133.a stavkom 5. Uredbe (EZ) br. 73/2009.
               Članak 94.
               Godišnje izvješće
               Nove države članice podnose izvješće s podacima o mjerama za provođenje dopunskih nacionalnih izravnih plaćanja i prijelazne nacionalne potpore prije 30. lipnja godine nakon provođenja tih mjera. Izvješće obuhvaća najmanje sljedeće:

                           a)

                           sve promjene okolnosti koje utječu na ta plaćanja;

                           b)

                           za svako takvo plaćanje broj korisnika, ukupni iznos dodijeljene nacionalne potpore, hektare, broj životinja ili drugih plaćenih jedinica plaćanja, te prema potrebi razinu plaćanja.;

                           c)

                           izvješće o mjerama kontrole koje su primijenjene u skladu s člankom 93.

                     Članak 95.
               Državna potpora
               Dopunska nacionalna izravna plaćanja i prijelazna nacionalna potpora koje nisu plaćene u skladu s odobrenjem koje je Komisija izdala u skladu s člancima 132. stavkom 7. i 133.a stavkom 5. Uredbe (EZ) br. 73/2009 smatraju se nezakonitom državnom potporom u smislu Uredbe Vijeća (EZ) br. 659/1999 (5).

         Članak 2.
   Izmjena Uredbe (EZ) br. 1122/2009
   U članku 79. Uredbe (EZ) br. 1122/2009, stavak 1. zamjenjuje se sljedećim:

      „1.   Umanjenja zbog modulacije predviđene člancima 7. i 10. Uredbe (EZ) br. 73/2009 i, ovisno o slučaju, člankom 1. Uredbe Vijeća (EZ) br. 378/2007 (6), te za 2013., radi dobrovoljne prilagodbe iz članka 10.b Uredbe (EZ) br. 73/2009, kao i umanjenje zbog financijske discipline predviđene člankom 11. Uredbe (EZ) br. 73/2009 i umanjenje predviđeno člankom 8. stavkom 1. te Uredbe, primjenjuju se u skladu s postupkom predviđenim člankom 78. te Uredbe na zbroj plaćanja iz različitih programa potpore iz Priloga I. Uredbi (EZ) br. 73/2009 na koja svaki poljoprivrednik ima pravo.

   Članak 3.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. veljače 2013.

            Za Komisiju

            Predsjednik

         José Manuel BARROSO

      (1)  SL L 30, 31.1.2009., str. 16.

      (2)  SL L 204, 31.7.2012., str. 11.

      (3)  SL L 316, 2.12.2009., str. 27.

      (4)  SL L 316, 2.12.2009., str. 65.

      (5)  SL L 83, 27.3.1999., str. 1.”

      (6)  SL L 95, 5.4.2007., str. 1.”


title: Provedbena uredba Komisije (EU) br. 75/2013 od 25. siječnja 2013. o odstupanju od Uredbe (EZ) br. 951/2006 u pogledu primjene reprezentativnih cijena i dodatnih uvoznih carina za određene proizvode u sektoru šećera i o stavljanju izvan snage Provedbene uredbe (EU) br. 892/2012 o utvrđivanju reprezentativnih cijena i dodatnih uvoznih carina za određene proizvode u sektoru šećera za tržišnu godinu 2012./2013.

text:
               03/Sv. 067

               HR

               Službeni list Europske unije

               12

         32013R0075

               L 026/19

               SLUŽBENI LIST EUROPSKE UNIJE

               25.01.2013.

         PROVEDBENA UREDBA KOMISIJE (EU) br. 75/2013
   od 25. siječnja 2013.
   o odstupanju od Uredbe (EZ) br. 951/2006 u pogledu primjene reprezentativnih cijena i dodatnih uvoznih carina za određene proizvode u sektoru šećera i o stavljanju izvan snage Provedbene uredbe (EU) br. 892/2012 o utvrđivanju reprezentativnih cijena i dodatnih uvoznih carina za određene proizvode u sektoru šećera za tržišnu godinu 2012./2013.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 143. u vezi s njezinim člankom 4.,
   budući da:

               (1)

               Reprezentativne cijene i dodatne carine koje se primjenjuju pri uvozu bijelog šećera, sirovog šećera i određenih sirupa za tržišnu godinu 2012./2013. utvrđene su Provedbenom uredbom Komisije (EU) br. 892/2012 (2).

               (2)

               Člankom 141. stavkom 2. Uredbe (EZ) br. 1234/2007 utvrđuje se da se dodatne uvozne carine ne primjenjuju ako ne postoji vjerojatnost da će uvoz dovesti do poremećaja na tržištu Zajednice ili ako bi učinci bili nerazmjerni postavljenom cilju.

               (3)

               Cijene šećera na tržištu Unije već su dugo znatno iznad referentne cijene te se na temelju sadašnjih tržišnih predviđanja ne očekuje da će se cijena šećera na svjetskom tržištu smanjiti na takvu razinu da bi, uzimajući u obzir sadašnju uvoznu tarifu, bez dodatnih carina uvoz šećera doveo do poremećaja na tržištu šećera EU-a. U tim okolnostima relativno visokih cijena na svjetskom tržištu ne postoji vjerojatnost da će uvoz proizvoda od šećera obuhvaćenih člankom 36. stavkom 1. Uredbe Komisije (EZ) br. 951/2006 od 30. lipnja 2006. o utvrđivanju detaljnih pravila za provedbu Uredbe Vijeća (EZ) br. 318/2006 u pogledu trgovine s trećim zemljama u sektoru šećera (3) dovesti do poremećaja na tržištu Unije, pa stoga ne treba uvoditi dodatne carine na taj uvoz. Uzimajući u obzir temeljna načela funkcioniranja svjetskog tržišta šećera i tržišta šećera Unije, ova se situacija vjerojatno neće značajno promijeniti u sljedeće dvije tržišne godine, tj. do kraja sustava kvota Unije. Komisija neprestano prati tržište šećera te će prema potrebi donijeti odgovarajuće mjere.

               (4)

               Sve dotle dok se ne uvedu dodatne carine nema potrebe određivati reprezentativne cijene koje se upotrebljavaju za njihov izračun.

               (5)

               Primjereno je stoga odstupiti od primjene članka 36. Uredbe (EZ) br. 951/2006 do kraja tržišne godine 2014./2015.

               (6)

               Provedbenu uredbu (EU) br. 892/2012 treba stoga staviti izvan snage.

               (7)

               Upravljački odbor za zajedničku organizaciju poljoprivrednih tržišta nije dostavio mišljenje u roku koji je odredio njegov predsjednik,

         DONIJELA JE OVU UREDBU:
   Članak 1.
   Odstupajući od članka 36. Uredbe (EZ) br. 951/2006, na proizvode iz tog članka ne primjenjuju se dodatne uvozne carine do 30. rujna 2015.
   Članak 2.
   Provedbena uredba (EU) br. 892/2012 stavlja se izvan snage. Međutim, i dalje se primjenjuje na dodatne carine uvedene prije stupanja na snagu ove Uredbe.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. siječnja 2013.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  SL L 263, 28.9.2012., str. 37.

      (3)  SL L 178, 1.7.2006., str. 24.